Държавен вестник, бр. 64, 2021 г., стр. 73

БРОЙ  64	
Д Ъ Р Ж А В Е Н  В Е С Т Н И К 	
СТР.  73  
2. идентифицира потенциалните рискове, 
произлизащи от неопределеност, свързана с 
тези изчисления.
(3) Информацията, свързана със спазване­
то на изискванията спрямо изчислението на 
техническите резерви и с рисковете, произти­
чащи от тяхното изчисление, съответства на 
информацията в годишния актюерски доклад. 
Отклонения от допусканията при изчисле­
нието на капиталово изискване за платежо­
способност 
Чл. 93. (1) Застрахователят, съответно пре­
застрахователят, оценява дали неговият рисков 
профил се отклонява от допусканията, стоящи 
в основата на изчислението на капиталово­
то изискване за платежоспособност, и дали 
тези отклонения са значителни. Когато при 
извършване на качествен анализ се установи, 
че отклонението не е значително, застрахова­
телят, съответно презастрахователят, може да 
не извършва количествена оценка.
(2) За целите на ал. 1, изречение първо за­
страхователят, съответно презастрахователят, 
сравнява допусканията, стоящи в основата 
на изчислението на капиталовото изискване 
за платежоспособност, със собственото си 
разбиране за рисковия си профил, за да се 
предпази от автоматично прилагане на зако­
ноустановените капиталови изисквания, които 
може да не са адекватни за дейността му. 
(3) Допусканията, стоящи в основата на 
стандартната формула, за застрахователите, 
съответно за презастрахователите, които из­
ползват стандартна формула, се публикуват 
на страницата на комисията. 
(4) Застрахователят, съответно презастра­
хователят, оценява значението на отклоне­
нието на специфичния си рисков профил от 
относимите допускания, стоящи в основата 
на модулите и подмодулите за изчисляване 
на капиталовото изискване за платежоспо­
собност, на корелациите между модулите и 
подмодулите и на градивните елементи на 
модулите и подмодулите. 
(5) Застрахователят, съответно презастра­
хователят, прави необходимата преценка на 
следните разлики между рисковия профил 
на предприятието и допусканията, стоящи в 
основата на изчислението на капиталовото 
изискване за платежоспособност: 
1. разлики, които се дължат на рискове, 
които не са взети предвид в стандартната 
формула, и 
2. разлики, които са подценени или над­
ценени в стандартната формула в сравнение 
с рисковия профил. 
(6) Процесът по оценка включва: 
1. анализ на рисковия профил и оценка на 
причините защо стандартната формула е под­
ходяща, включително класиране на рисковете; 
2. анализ на чувствителността на стандарт­
ната формула спрямо промените в рисковия 
профил, включително влияние на презастра­
хователните договори, на диверсификационни 
ефекти и на ефектите от други техники за 
намаляване на риска;
3. анализ на чувствителността на капи­
таловото изискване за платежоспособност 
спрямо основните параметри, включително 
параметри, специфични за предприятието; 
4. разработка на въпроса за пригодността 
на параметрите на стандартната формула или 
на специфичните за предприятието параметри;
5. обяснение защо естеството, обемът и 
сложността на рисковете обосновават упо­
требата на опростявания; 
6. анализ на това, как резултатите от стан­
дартната формула се използват в процеса по 
вземане на решения. 
(7) Когато в процеса на качествената и 
количествената оценка се установят значи­
телни отклонения между рисковия профил 
на предприятието и изчислението на капита­
ловото изискване за платежоспособност, за­
страхователят, съответно презастрахователят, 
набелязва мерки в отговор на отклоненията, 
включително привеждане на рисковия профил 
в съответствие със стандартната формула, 
прилагане на специфични за предприятието 
параметри, разработване на пълен или части­
чен вътрешен модел, намаляване на риска и др.
(8) Не се допуска застрахователят, съот­
ветно презастрахователят, да определя, че 
рисковият профил се отклонява значително 
от допусканията, стоящи в основата на ка­
питаловото изискване за платежоспособност, 
чрез сравняване на стойността на съвкупните 
нужди по отношение на платежоспособността, 
определени посредством СОРП, с капитало­
вото изискване за платежоспособност. 
(9) Застраховател, съответно презастра­
ховател, който прилага вътрешен модел на­
ред с използването на модела за оценка на 
собствения капитал и платежоспособността 
по чл. 176, ал. 1, т. 2 от Кодекса за застрахо­
ването, извършва СОРП, в която се включва 
оценка на: 
1. въздействието на изключените същест­
вени рискове или по-големи линии бизнес 
върху състоянието на платежоспособността 
в случай на частичен вътрешен модел;
2. взаимовръзките между рисковете, които 
са обхванати и които са изключени от обхвата 
на модела;
3. идентификацията на рискове, различни 
от тези, обхванати от вътрешния модел, които 
могат да предизвикат промяна в него. 
(10) Алинеи 1 – 9 не се прилагат за застра­
хователите без право на достъп до единния 
пазар на Европейския съюз. 
Връзка с процеса на стратегическо управление 
и рамката за вземане на решение
Чл. 94. (1) Застрахователят, съответно пре­
застрахователят, отчита резултатите от СОРП